Yomgʻir, Eron filmi. "Yomgʻir" ( ) 2001-yilda Majid Majidiy tomonidan suratga olingan film. Oʻzbek tiliga tarjima qilingan. Syujeti. Latif Erondagi qurilish maydonchasida ishlaydi, oziq-ovqat olib, ishchilarga yetkazib beradi. Koʻplab afgʻon qochqinlari bu qurilish maydonchasida noqonuniy ishlaydi. Afgʻonistonlik ishchilardan biri Najaf ikkinchi qavatdan yiqilib, oyogʻini sindiradi. Oilasini boqish uchun oʻgʻli Rahmatni ishga yuboradi. U nimjon, qurilish boshligʻi Meʼmor unga Latifning ishini berib, uni qurilishga oʻtkazadi. Rahmat xarid va pazandalikni Latifga qaraganda ancha yaxshi bajaradi. Xudbin Latif Rahmatdan oʻch oladi. Keyinchalik Latif Rahmatning qiz bola ekanligini bilib, uni sevib qoladi. Bir kuni qurilish maydoniga inspektorlar kelib, Rahmatni ushlashga harakat qilishadi. Latif uning qochishiga yordam beradi, ammo natijada Meʼmor barcha afgʻonlarni ishdan boʻshatishga majbur boʻladi. Latif uzoq qidirib Rahmatni topadi. Uning asl ismi Boronligini biladi. U pasportini garovga qoʻyib pul topadi va qizning oilasi Afgʻonistonga qaytishi uchun yordam beradi.